wannaphong/clean_thaiwikipedia huggingface dataset:
# ทีมเฮลโน
ทีมเฮลโน (Team Hell No) เป็นทีมนักมวยปล้ำสังกัดWWE สมาชิกประกอบด้วย แดเนียล ไบรอันและเคน ในรอว์ (10 กันยายน 2012) ไบรอันและเคนชนะไพรม์ไทม์เพลเยอส์ได้สิทธิ์ชิงแชมป์แท็กทีม WWEกับโคฟี คิงส์ตันและอาร์-ทรูธในไนท์ออฟแชมเปียนส์ (2012)สุดท้ายทั้งคู่ก็คว้าแชมป์ไปได้ ในสแมคดาวน์ (21 กันยายน 2012) ระหว่างแมตช์เคนกับแดเมียน แซนดาว ไบรอันเอาเข็มขัดแท็กทีม 2 เส้น แล้วมาร้องโวยวายว่าข้าคือแชมป์แท็กทีม ทำให้เคนเสียสมาธิจนแพ้ไป คืนเดียวกันไบรอันได้เจอกับโคดี โรดส์ ท้ายแมตช์ไบรอันจับโคดีใส่ท่า No! Lock ได้แล้ว แต่เคนออกมาจุดไฟที่เสาเวที ทำให้ไบรอันตกใจ แล้วก็โดนจับใส่ท่า Cross Rhodes แพ้ ไบรอันเข้าไปโวยวายกับเคนที่หลังฉาก จากนั้นก็เริ่มทะเลาะกันอีก โคดีกับแซนดาวเข้ามาหัวเราะเยาะเย้ยว่าแชมป์แท็กทีมคู่นี้มันคือตัวตลกชัดๆ ไบรอันกับเคนเลยท้าเจอกันแบบแท็กทีม คืนเดียวกันได้เจอกับโคดีกับแซนดาวเป็นแมตช์ลัมเบอร์แจ็ก ที่มีคู่แท็กทีมทุกทีมมายืนล้อมเวที สุดท้ายไบรอันกับเคนชนะฟาล์วเพราะโคดีเห็นท่าจะสู้ไม่ไหวเลยไปเอาเก้าอี้มาฟาดเคนจนถูกปรับแพ้ฟาวล์ ไบรอันเข้ามาช่วยเคนแล้วก็เอาเก้าอี้มากันคนละตัวไล่ตีโคดีกับแซนดาว หลังแมตช์ไบรอันกับเคนยังไม่หนำใจ เลยลงไปลากพวกแท็กทีมทั้งหลายขึ้นมาฟาดอย่างเมามันส์กันถ้วนหน้า ในรอว์ (24 กันยายน 2012) ได้มีการให้แฟนๆ ช่วยกันตั้งชื่อให้กับไบรอันกับเคน โดยแฟนๆ ได้ตั้งชื่อทีมให้ว่าทีมเฮลโน จากนั้นโคดีกับแซนดาวก็เข้ามาลอบทำร้ายไบรอันกับเคน แล้วก็ประกาศว่าพวกเขาคือทีมโรดส์สกอลาส์ ในเฮลอินเอเซล (2012) ทีมเฮลโนต้องป้องกันแชมป์กับทีมโรดส์สกอลาส์โดยทีมเฮลโนแพ้ฟาล์วแต่ไม่เสียแชมป์ ในเอ็กซ์ตรีมรูลส์ (2013)เสียแชมป์ให้เซท รอลลินส์และโรแมน เรนส์ 2 สมาชิกของเดอะชีลด์ หลังจากทีมเฮลโนครองแชมป์เป็นเวลา 245 วัน ก่อนจะแยกทีมกัน 5 ปีต่อมาในสแมคดาวน์ 26 มิถุนายน 2018 เคนได้เซอร์ไพรส์ออกมาช่วยอดีตคู่ทีมอย่างไบรอัน จากการรุมทำร้ายของแชมป์สแมคดาวน์แท็กทีม WWE เดอะ บลัดเจียน บรอเธอส์ ก่อนที่ผู้จัดการทั่วไปสแมคดาวน์ เพจ จะประกาศให้ทั้งสองทีมเจอกันเพื่อชิงแชมป์แท็กทีมในเอ็กซ์ตรีมรูลส์ (2018) แต่ทว่าก่อนปล้ำเฮลโนถูกบลัดเจียน บรอเธอส์ลอบทำร้ายหลังฉากและเล่นงานขาซ้ายของเคน ทำให้ไบรอันต้องปล้ำคนเดียว ถึงแม้เคนจะออกมาช่วยตอนท้ายแมตช์ แต่ก็ไม่สามารถคว้าแชมป์ได้http://www.skysports.com/wwe/news/14203/11438475/wwe-kane-breaks-ankle-at-extreme-rules-after-backstage-attackhttp://comicbook.com/wwe/2018/07/19/kane-wwe-injury-update-daniel-bryan-bludgeon-brothers/

 แชมป์และรางวัล 
 WWE
 WWE Tag Team Championship (1 time)
# มายา ลอว์เรนซ์
มายา ลอว์เรนซ์ (17 กรกฎาคม ค.ศ. 1980Maya Lawrence , USA Fencing. Accessed April 17, 2012. –) เป็นนักกีฬาฟันดาบสากลชาวอเมริกันผู้ซึ่งเป็นส่วนหนึ่งของทีมชาติสหรัฐอเมริกาในโอลิมปิกฤดูร้อน 2012 ที่กรุงลอนดอน โดยเธอได้เข้าแข่งขันในรายการเอเป้ในประเภทบุคคลและทีมของการแข่งขันฟันดาบ เธอได้รับรางวัลเหรียญทองแดงในเอเป้ทีมหญิง ร่วมกับ คอร์ทนีย์ เฮอร์ลีย์, เคลลี เฮอร์ลีย์ และซูซี สกันแลน

ลอว์เรนซ์เติบโตขึ้นในทีเนก รัฐนิวเจอร์ซีย์ และเข้าศึกษาในโรงเรียนมัธยมทีเนก ที่ซึ่งเธอได้เริ่มฟันดาบเมื่อเป็นนักเรียนชั้นปีที่สอง พ่อแม่ของเธอคือ แพท ลอว์เรนซ์ ซึ่งเป็นโค้ชฟันดาบของโรงเรียนมัธยมทีเนก และเรจินัลด์ ลอว์เรนซ์ ผู้ซึ่งเป็นเจ้าหน้าที่กีฬาในรัฐนิวเจอร์ซีย์ ใน ค.ศ. 2002 ลอว์เรนซ์สำเร็จการศึกษาด้วยเกียรตินิยมจากมหาวิทยาลัยพรินซ์ตันในสองวิชาเอก ซึ่งได้แก่ รัฐศาสตร์ และแอฟริกันอเมริกันศึกษา ในฐานะสมาชิกคนหนึ่งของทีมฟันดาบพรินซ์ตัน เธอได้รับเลือกตำแหน่งออลอเมริกันและได้รับเกียรติไอวีลีกตลอดช่วงระยะเวลาสี่ปีในการมีส่วนร่วมของเธอ เธอยังได้รับปริญญาโทในการศึกษาภาษาอังกฤษในฐานะภาษาที่สองใน ค.ศ. 2007 จากวิทยาลัยครู มหาวิทยาลัยโคลัมเบียStaff. "Teaneck's Maya Lawrence to represent USA fencing at Olympics", The Record (Bergen County), April 17, 2012. Accessed April 17, 2012.
# อินาสึมะอีเลฟเวน GO 2 โครโน สโตน
อินาสึมะอีเลฟเวน GO 2 โครโน สโตน  เป็นวิดีโอเกมชุดที่ 5 ของซีรีส์อินาสึมะอีเลฟเวน โดยดำเนินเนื้อหาต่อจากอินาสึมะอีเลฟเวน GO วางจำหน่ายเมื่อวันที่ 13 ธันวาคม ค.ศ. 2012 ถูกผลิตสำหรับเครื่องนินเทนโด ทรีดีเอส ซึ่งมีสองเวอร์ชันคือ เนปปู (ネップウ) และ ไรเมย์ (ライメイ)

 จุดสำคัญ 

 เนื้อเรื่อง 

 ระบบเกมที่ถูกเพิ่มเติม 
เคชินอาร์มด์ (化身アームド)
มิกซิแมกซ์ (ミキシマックス)

 เพลงประกอบ 
เนปปู
"Neppuu! Fire Bird 2 Gou" 
ร้องโดย T-Pistonz+KMC
 "Seishun Oden" 
ร้องโดย โซระโนะ อาโออิ (คิตาฮาระ ซายากะ), เซโตะ มิโดริ (มินะ), ยามานะ อาคาเนะ (ยูริน) และ นาโนบานะ คินาโกะ (อาโออิ ยูคิ)
ไรเมย์
"Raimei! Blue Train" 
ร้องโดย T-Pistonz+KMC
"Bokutachi no Shiro" 
ร้องโดย อินาสึมะอีเลฟเวน GO ออลสตาร์ (มัทสึคาเซะ เทนมะ (เทราซากิ ยูกะ), สึรุกิ เคียวสุเกะ (โอฮาระ ทาคาชิ), ชินโด ทาคุโตะ (ไซกะ มิทซึกิ), นิชิโซโนะ ชินสุเกะ (โทมัทสึ ฮารุกะ) และ คิริโนะ รันมารุ (โคบายาชิ ยู))

 แหล่งข้อมูลอื่น 
Inazuma Eleven GO2 Official Website

GO2
หมวดหมู่:วิดีโอเกมฟุตบอล
หมวดหมู่:วิดีโอเกมเล่นตามบทบาท
# คัลซีส
คัลซีส หรือ คัลคิดา (กรีกสมัยใหม่: Χαλκίδα) เป็นเมืองบนเกาะยูบีอา ในจังหวัดยูบีอา ประเทศกรีซ ตั้งอยู่ริมช่องแคบเอวรีพอส เป็นศูนย์กลางการค้าที่สำคัญตั้งแต่ประมาณ 700 ปีก่อนคริสต์ศักราช เป็นส่วนหนึ่งของกรีซตั้งแต่ ค.ศ. 1830
# โอสธี ซุ่นมงคล
โอสธี ซุ่นมงคล (ชื่อเล่น กราฟ; เกิด 9 กรกฎาคม พ.ศ. 2529) เป็นนักร้อง โปรดิวเซอร์ อดีตสมาชิกวงแบล็ควานิลลา

 ประวัติส่วนตัว 
กราฟเกิดเมื่อวันที่ เกิด 9 กรกฎาคม พ.ศ. 2529 ที่กรุงเทพมหานคร จบชั้นมัธยมศึกษาจากโรงเรียนแสงทองวิทยา ระดับปริญญาตรีจบจากคณะสังคมสงเคราะห์ศาสตร์ มหาวิทยาลัยธรรมศาสตร์ เคยเข้ารอบชิงชนะเลิศการประกวด Panasonic Star Challenge 

 ผลงานเพลง 

ชื่อปีอันดับชาร์ตสุงสุดยอดขายอัลบั้ม Black Vanilla 2549 —   Delicious 2550 —   R2G 2551 —   Anybody Hungry? 2552 —   Break Out 2553 —   "—" หมายถึง รุ่นที่ไม่ติดอันดับหรือไม่ได้ออกในภูมิภาคนั้น

 อัลบั้ม 
ชื่อปีอันดับชาร์ตสุงสุดยอดขายอัลบั้ม ปิดปาก 2559 —  

 ผลงานการแสดง 
 ละคร , ภาพยนตร์  รับบท  คู่กับ  ละคร ซีรีส์ ชุด Love Dirlys สายใยแห่งรัก ตอน ตะวันใกล้รุ่ง  ก้องภพ  ดาว พิมพ์ทอง วชิราคม
# ภาษีบ้านหลังแรก
กรมสรรพากรได้มีพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ ๕๒๘)  พ.ศ. ๒๕๕๔ และ ประกาศอธิบดีกรมสรรพากร เกี่ยวกับภาษีเงินได้ (ฉบับที่ 213) ใช้บังคับตั้งแต่วันที่ 19 พฤศจิกายน 2554  เป็นต้นไป  โดยเป็นการยกเว้นภาษีเงินได้ให้แก่ผู้มีเงินได้ซึ่งเป็นบุคคลธรรมดาที่ซื้ออสังหาริมทรัพย์ที่เป็นอาคารพร้อมที่ดิน หรือห้องชุดในอาคารชุดที่มีมูลค่าไม่เกิน 5,000,000 บาท เพื่อใช้เป็นที่อยู่อาศัยของตน
# ฟอเด บ็องกาลี ดียากีเต
ฟอเด บ็องกาลี ดียากีเต  เกิดเมื่อวันที่ 26 มกราคม ค.ศ. 1985 ในเมืองดาบากาลา ประเทศโกตดิวัวร์ เป็นนักฟุตบอลชาวโกตดิวัวร์

แหล่งข้อมูลอื่น
Profile-Paris FC official site
Profile -l'équipe.fr
# แม่น้ำโกรันไตน์
แม่น้ำโกรันไตน์  หรือ แม่น้ำโครันไทน์   เป็นแม่น้ำทางภาคเหนือของทวีปอเมริกาใต้ที่อยู่ในประเทศซูรินาม และเป็นแม่น้ำสายที่ยาวที่สุดของประเทศ โดยมีต้นกำเนิดของแม่น้ำมาจากภูเขาอาการาอี และไหลไปทางทิศเหนือประมาณ  ระหว่างประเทศกายอานากับประเทศซูรินาม และไหลออกสู่มหาสมุทรแอตแลนติกใกล้กับเมืองคอร์ริเวอร์ตันของกายอานาและเมืองนีวนิกเกรีของซูรินาม โดยมีบริการเรือข้ามฟากระหว่างทั้งสองเมือง

พรมแดนประเทศกายอานา-ซูรินามใช้ฝั่งแม่น้ำกายอานา (ฝั่งตะวันตกของแม่น้ำ) เป็นเส้นแบ่ง แต่กายอานาโต้แย้งเรื่องนี้โดยใช้แนวร่องน้ำลึกเป็นเกณฑ์ แต่ศาลที่ได้กำหนดอาณาเขตทางทะเลระหว่างซูรินามกับกายอานาใน ค.ศ. 2007 ได้ยืนยันว่าซูรินามมีอำนาจอธิปไตยเหนือผืนน้ำทั้งหมดของแม่น้ำโกรันไตน์Permanent Court of Arbitration - Guyana/SurinameAward of the Tribunal

เรือเดินทะเลขนาดเล็กสามารถเดินเรือในแม่น้ำได้ประมาณ 90 กิโลเมตรไปยังเมืองอาปือราของซูรินาม

 น้ำตก 
น้ำตกโวโนโตโบ, น้ำตกเฟรเดอริก วิลเลิมที่ 4 และน้ำตกพระเจ้าจอร์จที่ 6 ต่างอยู่ที่แม่น้ำโกรันไตน์ ส่วนน้ำตกอื่น ๆ ได้แก่ น้ำตกแบร์ริงตันบราวน์, น้ำตกดริออส และน้ำตกมาโอพิเทียน
# ตีอากู คุนญา
ติอาโก คุนญา  เกิดวันที่ 25 เมษายน ค.ศ. 1985 ในรัฐรีโอเดจาเนโร ประเทศบราซิล เป็นนักฟุตบอลชาวบราซิล-ติมอร์-เลสเต เล่นในตำแหน่งกองหน้า ปัจจุบันเล่นให้กับสโมสรฟุตบอลการท่าเรือ ในไทยลีกดิวิชั่น 1 เขาค้าแข้งให้กับสโมสรฟุตบอลถึง 20 สโมสร และเขายังเป็นหนึ่งในกองหน้า ที่โดดเด่นมากในรายการแข่งขันเอเอฟซีคัพ 2555 ซึ่งเขาทำแฮตทริกให้กับชลบุรี เอฟซี ได้ในรายการเอเอฟซีคัพ ซึ่งชลบุรีบุกไปเอาชนะสโมสรกีฬาอัลชอร์ตา จากซีเรีย ไปถึง 4-2

แหล่งข้อมูลอื่น
 Ogol
 Soccerway
# ไพรม์ไทม์เพลเยอส์
เดอะไพรม์ไทม์เพลเยอส์ (Prime Time Players) ประกอบด้วย ไทตัส โอนีลและดาร์เรน ยัง เป็นทีมมวยปล้ำอาชีพของWWE เปิดตัวในสแมคดาวน์ (20 เมษายน 2012) ชนะดิอูโซส์ไปได้ ในโนเวย์เอาท์ (2012)ไพรม์ไทม์เพลเยอส์ได้ชนะแท็กทีม 4 เส้าไปชิงแชมป์แท็กทีม WWEกับโคฟี คิงส์ตันและอาร์-ทรูธ ในรอว์(16 กรกฎาคม 2012)ได้ชิงแชมป์แท็กทีมกับโคฟีและทรูธแต่ไม่สามารถคว้าแชมป์ได้ ในซัมเมอร์สแลม (2012)ได้ชิงแชมป์กับโคฟีและทรูธอีกครั้งแต่ก็ไม่สำเร็จ ในเดือนสิงหาคม 2013 ไพรม์ไทม์เพลเยอส์ได้เปลี่ยนบทเป็นฝ่ายธรรมะhttp://www.wrestlezone.com/news/277001-prime-time-players-wrestle-as-babyfaces-on-raw-video-of-their-match-against-real-americans ในไนท์ออฟแชมเปียนส์ (2013)ได้เข้าร่วมและชนะในแมตช์แท็กทีมเทอมอยล์เพื่อไปชิงแชมป์แท็กทีมกับเดอะชีลด์แต่ก็ไม่สำเร็จ ในสแมคดาวน์ 31 มกราคม 2014 หลังจากทั้งคู่แพ้แมตช์แท็กทีม โดยไทตัสยอมปล่อยให้ดาร์เรนโดนกดแบบง่ายๆ หลังแมตช์ไทตัสกับดาร์เรนจึงเถียงกัน ดาร์เรนเลยถามไทตัสว่านี่กำลังทำอะไร เราเป็นเหมือนพี่น้องเป็นครอบครัวไม่ใช่หรอ ไทตัสบอกว่า ไม่ เขาเบื่อหน่ายที่จะต้องมารู้ว่าเป็นไอ้ขี้แพ้แล้ว เขามาที่นี่เพื่อเป็นแชมป์ สิ่งเดียวที่ถ่วงเขาอยู่และเขาต้องกำจัดออกไปก็คือ ดาร์เรน ยัง ว่าแล้วไทตัสก็อัดดาร์เรนแบบไม่ยั้งจนนอนสลบด้านล่างเวที ทำให้ไพรม์ไทม์เพลเยอส์ต้องแตกทีมกัน ในปี 2015 ไพรม์ไทม์เพลเยอส์ได้กลับมารวมทีมกันอีกครั้ง ในมันนีอินเดอะแบงก์ (2015)ก็ได้คว้าแชมป์แท็กทีมร่วมกันสมัยแรกจากเดอะนิวเดย์ ก่อนจะเสียแชมป์คืนให้กับนิวเดย์ในซัมเมอร์สแลม (2015)ก่อนจะแตกทีมกันในปี 2016

ผลงาน
WWE
WWE Tag Team Championship (1 time)
# เพลย์ แชนแนล
รายชื่อกลุ่มบริษัทและธุรกิจในเครือจีเอ็มเอ็ม แกรมมี่
# สถานพินิจ
สถานพินิจ  เป็นที่ควบคุมตัวเยาวชนที่เรียกว่า เยาวชนผู้กระทำความผิด (juvenile offender หรือ juvenile delinquent) เป็นการชั่วคราวระหว่างศาลไต่สวน หรือเป็นระยะเวลายาวนานเพื่อฝึกอบรมหรือรับการดูแลอย่างอื่นตามกระบวนการยุติธรรมต่างหากจากบุคคลทั่วไป โดยมีศาลซึ่งเรียกว่า ศาลเยาวชน (juvenile court) เป็นผู้สั่งให้ควบคุมตัวเยาวชนไว้ ณ สถานพินิจStahl, Dean, Karen Kerchelich, and Ralph De Sola. Abbreviations Dictionary. CRC Press, 2001. 1202. Retrieved 23 August 2010. ISBN 0-8493-9003-6, ISBN 978-0-8493-9003-6.

ในกระบวนการยุติธรรมทางอาญาสำหรับเยาวชนนั้น มีหลายหนทางสำหรับจัดการเยาวชนผู้กระทำความผิด บางกรณีเยาวชนอาจได้รับการปล่อยให้กลับเข้าสู่สังคมหลังจากรับการแก้ไขบำบัดฟื้นฟู แต่บางกรณีเมื่อเยาวชนมีพฤติการณ์จะก่อภัยอันตรายแก่สังคมหรือแก่ตนเอง เยาวชนจะถูกส่งไปควบคุมตัวและพฤติกรรมที่สถานพินิจ ในสถานพินิจนั้น เยาวชนอาจถูกควบคุมตามปรกติ หรืออาจถูกขังได้ 

การควบคุมตามปรกติอาจเกิดขึ้นเพียงชั่วระยะเวลาหนึ่งในระหว่างรอการพิจารณาหรือรอคำสั่งเพิ่มเติม ส่วนการขังมักเกิดขึ้นเมื่อมีคำสั่งให้ส่งเยาวชนไปอยู่ในความควบคุมดูแลของเจ้าหน้าที่เพื่อเข้ารับการฝึกอบรมเป็นต้น กิจกรรมเช่นนี้อาจมีระยะเวลาไม่กี่เดือนหรือหลายปีก็ได้ แต่สถานพินิจนั้นไม่มีมีจุดมุ่งหมายเพื่อลงโทษเยาวชน หากเพื่อแก้ไขบำบัดฟื้นฟูเยาวชนตามหลักการ "รัฐประดุจพ่อแม่" (parens patriae) กล่าวคือ เมื่อบิดามารดาไม่ปกครองดูแลบุตรให้ดีแล้ว รัฐก็ชอบจะสอดเข้ามายุ่งเกี่ยวเพื่อสวัสดิภาพของเยาวชนได้ กิจกรรมในสถานพินิจนั้น รัฐอาจจัดขึ้นเองทั้งหมด หรืออาศัยความร่วมมือในบางเรื่องจากท้องถิ่นหรือองค์กรเอกชน เช่น ด้านการศึกษา นันทนาการ สุขภาพ การประเมินพฤติกรรม การให้คำปรึกษา เป็นต้น

โดยทั่วไป เยาวชนที่ถูกส่งมาสถานพินิจมักชื่อว่าเป็นภัยคุกคามค่อความปลอดภัยสาธารณะ แต่ในบางกรณี เพราะฝ่าฝืนไม่ปฏิบัติตามคำสั่งศาล หนีออกจากบ้าน บริโภคสุรายาเมา หรือกระทำความผิดลหุโทษ เช่น บรรดาที่ถ้าผู้ใหญ่ทำแล้วก็จะถูกควบคุมตัวไว้เพียงยี่สิบชั่วโมง ก็มี
# ซ็องซาต็องดร์
ซ็องซาต็องดร์ (แปลว่า ไม่ต้องรอ) เป็นอัลบั้มภาษาฝรั่งเศสของเซลีน ดิออน นักร้องสาวชาวแคนาดา ที่มีกำหนดจำหน่ายในวันที่ 5 พฤศจิกายน พ.ศ. 2555 โดยโซนี่ มิวสิค เอ็นเตอร์เทนเมนท์ และได้เผยแพร่ซิงเกิลแรก "ปาร์เลอามงแปร์" เมื่อวันที่ 2 กรกฎาคม พ.ศ. 2555 ขึ้นชาร์ตอันดับที่หนึ่งในเกแบ็กและหนึ่งในสิบอันดับแรกในฝรั่งเศสและเบลเยียม

 รายชื่อเพลง
# เอ็นเอ็มแอล หงส์
ดาวเอ็นเอ็มแอล ไซจไน หรือเรียกอีกชื่อหนึ่งว่า ดาวเอ็นเอ็มแอล ไซจ  เป็นดาวฤกษ์ประเภทดาวยักษ์ใหญ่แดงอยู่ในกลุ่มดาวหงส์ และเป็นดาวฤกษ์ที่มีขนาดใหญ่ที่สุดในจักรวาลเท่าที่ทราบในปัจจุบัน โดยใหญ่กว่าดวงอาทิตย์ถึง อยู่ที่ประมาณ 2,208 เท่าโดย ดาวยูวาย กลุ่มดาวโล่ใหญ่กว่าเพียง1,708เท่าและวีวาย สุนัขใหญ่ใหญ่กว่าเพียง1,420เท่าและดาวเอ็นเอ็มแอล ไซจไนเป็นหนึ่งในดาวยักษ์ที่ส่องสว่างมากที่สุด โดยมีระยะห่างจากโลกอยู่ที่ประมาณ 1,700 พาร์เซก หรือประมาณ 5,500 ปีแสง ดาวดวงนี้มีสภาพแวดล้อมที่เต็มไปด้วยฝุ่นละอองอยู่รอบ ๆ ดาว ดาวดวงนี้มีลักษณะเป็นเนบิวลาอสมมาตรที่มีรูปร่างเหมือนถั่ว ซึ่งบังเอิญตรงกับการกระจายตัวของเมเซอร์ไอน้ำของดาว เป็นดาวแปรแสงแบบกึ่งปกติที่มีรอบการหมุนประมาณ 940 วัน

ดูเพิ่ม
ดาววีวาย สุนัขใหญ่
# ปิยะนุช แป้นน้อย
ปิยะนุช แป้นน้อย (เกิด 10 พฤศจิกายน พ.ศ. 2532; ชื่อเล่น: เอื้อย) หรือที่เพื่อน ๆ เรียกกันว่า แป้น เป็นนักกีฬาวอลเลย์บอลชาวไทย ซึ่งเธอได้รับเลือกเข้าร่วมวอลเลย์บอลหญิงทีมชาติไทย โดยได้รับเลือกเข้าเล่นในตำแหน่งลิเบอโร ซึ่งปิยะนุช เป็นลิเบอโรที่มีความโดดเด่น และได้รับการทาบทามให้เข้าร่วมเล่นในลีกของอาเซอร์ไบจานในเวลาต่อมา"แป้น-ปิยะนุช" ขอคิดบวกเกมนัดตัดเชือกโยนความกดดันให้จ้าภาพ

ปิยะนุช แป้นน้อย สำเร็จการศึกษาระดับชั้นมัธยมจากโรงเรียนบดินทรเดชา (สิงห์ สิงหเสนี) และสำเร็จการศึกษาระดับอุดมศึกษาจากมหาวิทยาลัยรัตนบัณฑิต

 ผลงานที่ผ่านมา 
 ผลงานระดับสโมสร 
 อันดับ 1 วอลเลย์บอลไทยแลนด์ลีก ครั้งที่ 4 สังกัดสโมสรกรุงเทพมหานคร
 อันดับ 8 วอลเลย์บอลไทยแลนด์ลีก ครั้งที่ 5 สังกัดสโมสรชัยภูมิ
 วอลเลย์บอลไทยแลนด์ลีก ครั้งที่ 6 สังกัดสโมสรนครศรีธรรมราช

 ผลงานระดับทีมชาติ 
 แชมป์วอลเลย์บอลมหาวิทยาลัยแห่งเอเชีย ที่กรุงเทพมหานคร
 เหรียญทอง ซีเกมส์ 2011 ที่ประเทศอินโดนีเซีย
 อันดับ 4 วอลเลย์บอลเวิลด์กรังด์ปรีซ์ 2012 
 อันดับ 1 วอลเลย์บอลหญิงชิงแชมป์เอเชีย 2013 สุพรีมฯตัดสินใจปล่อย"ปิยะนุช"เล่นวอลเลย์บอลลีกยุโรป
 พ.ศ. 2556 วอลเลย์บอลเวิลด์แกรนด์แชมป์เปี้ยนคัพ (อันดับ 5) ประเทศไทยในฐานะแชมป์ทวีปเอเชีย
 พ.ศ. 2557 เหรียญทองแดง เอเชียนเกมส์ 2014 ที่ประเทศเกาหลีใต้

 โฆษณา 
 พ.ศ. 2556 - ดังกิ๊น โดนัท ดีดี ป๊อปปิ้งที ร่วมกับพรพรรณ เกิดปราชญ์ อัจฉราพร คงยศ และทัดดาว นึกแจ้งผ่านศึกโหดมา! " อัจฉราพร - ปิยะนุช" รับ วอลเลย์หญิงไทยต้องเร่งฟื้นฟูร่างกาย 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ให้แก่นักกีฬาวอลเลย์บอลหญิงทีมชาติไทยและเจ้าหน้าที่, เล่ม ๑๓๐ ตอนที่ ๒๒ ข หน้า ๑, ๑๐ ตุลาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓ , เล่ม ๑๓๘ ตอนพิเศษ ๒ ข หน้า ๖๔, ๒๙ มกราคม ๒๕๖๔
# การเพาะเลี้ยงเนื้อเยื่อ
การเพาะเลี้ยงเนื้อเยื่อ เป็นการเพาะเลี้ยงเนื้อเยื่อหรือเซลล์ที่แบ่งมาได้จากสิ่งมีชีวิต ซึ่งมักเพาะเลี้ยงบนอาหารเลี้ยงเชื้อซึ่งเป็นอาหารเหลวหรือวุ้น ในภาษาอังกฤษ tissue culture (เพาะเลี้ยงเนื้อเยื่อ) มักหมายถึงการเพาะเลี้ยงเนื้อเยื่อสัตว์ หากหมายถึงพืชมักเรียกจำเพาะเจาะจงว่า Plant Tissue Culture (การเพาะเลี้ยงเนื้อเยื่อพืช) เป็นต้น
# สมาชิกสภาผู้แทนราษฎรจังหวัดหนองบัวลำภู
จังหวัดหนองบัวลำภู มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) 3 มีนาคม 2566. และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย

ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นหนองบัวลำภูยังเป็นเพียงอำเภอหนึ่งของจังหวัดอุดรธานี

ปี พ.ศ. 2536 หนองบัวลำภูยกฐานะขึ้นเป็นจังหวัด และได้แยกเขตการเลือกตั้งที่ 2 ของจังหวัดอุดรธานี (จากการเลือกตั้งในเดือนกันยายน พ.ศ. 2535)  มาเป็นเขตการเลือกตั้งของจังหวัดหนองบัวลำภู โดยมีสมาชิกสภาผู้แทนราษฎรชุดแรก คือ นายวิเชียร ขาวขำ นายกิตติศักดิ์ หัตถสงเคราะห์ และนายไพรัช นุชิต

 นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 7 สมัย ได้แก่ นายไชยา พรหมา 
 ตระกูลการเมืองที่ได้รับเลือกตั้งมากที่สุด คือ 
หัตถสงเคราะห์ (3 คน) ได้แก่ นายกิตติศักดิ์ หัตถสงเคราะห์ นายพิษณุ หัตถสงเคราะห์ และนายสยาม หัตถสงเคราะห์

 เขตเลือกตั้ง 
 การเลือกตั้ง  เขตเลือกตั้ง  แผนที่  จำนวน ส.ส. พ.ศ. 2538 เขตเลือกตั้งที่ 1 : ทั้งจังหวัด  3 คน (เขตละ 3 คน) พ.ศ. 2539 พ.ศ. 2544 · เขตเลือกตั้งที่ 1 : อำเภอเมืองหนองบัวลำภูและอำเภอโนนสัง (เฉพาะตำบลบ้านถิ่น ตำบลปางกู่ ตำบลกุดดู่ ตำบลบ้านค้อ และตำบลโนนสัง)· เขตเลือกตั้งที่ 2 : อำเภอศรีบุญเรือง, อำเภอนาวัง (ยกเว้นตำบลวังปลาป้อม) และอำเภอโนนสัง (เฉพาะตำบลโคกม่วง ตำบลนิคมพัฒนา ตำบลโนนเมือง ตำบลหนองเรือ และตำบลโคกใหญ่)· เขตเลือกตั้งที่ 3 : อำเภอนากลาง, อำเภอสุวรรณคูหา และอำเภอนาวัง (เฉพาะตำบลวังปลาป้อม)160px3 คน (เขตละ 1 คน) พ.ศ. 2548 พ.ศ. 2549 พ.ศ. 2550  เขตเลือกตั้งที่ 1 : ทั้งจังหวัด  3 คน (เขตละ 3 คน) พ.ศ. 2554 · เขตเลือกตั้งที่ 1 : อำเภอเมืองหนองบัวลำภูและอำเภอโนนสัง (เฉพาะตำบลบ้านถิ่น ตำบลปางกู่ ตำบลกุดดู่ ตำบลบ้านค้อ และตำบลโนนสัง)· เขตเลือกตั้งที่ 2 : อำเภอศรีบุญเรือง, อำเภอนาวัง (ยกเว้นตำบลวังปลาป้อม) และอำเภอโนนสัง (เฉพาะตำบลโคกม่วง ตำบลนิคมพัฒนา ตำบลโนนเมือง ตำบลหนองเรือ และตำบลโคกใหญ่)· เขตเลือกตั้งที่ 3 : อำเภอนากลาง, อำเภอสุวรรณคูหา และอำเภอนาวัง (เฉพาะตำบลวังปลาป้อม) 160px3 คน (เขตละ 1 คน) พ.ศ. 2557 พ.ศ. 2562 พ.ศ. 2566

รายนามสมาชิกสภาผู้แทนราษฎรแบบแบ่งเขต

ชุดที่ 18; พ.ศ. 2535 

 เขต   ชุดที่ 18 กันยายน พ.ศ. 2535 2  นายวิเชียร ขาวขำ นายกิตติศักดิ์ หัตถสงเคราะห์ นายไพรัช นุชิต

 แยกมาจากเขตเลือกตั้งที่ 2 จังหวัดอุดรธานี

 ชุดที่ 19–20; พ.ศ. 2538–2539 

 เขต  ชุดที่ 19 พ.ศ. 2538  ชุดที่ 20 พ.ศ. 2539  1  นายไพรัช นุชิต  นายกิตติศักดิ์ หัตถสงเคราะห์  นายไชยา พรหมา  นายพิชาญ พิบูลย์วัฒนวงษ์ ว่าที่ร้อยตรี สรชาติ สุวรรณพรหม

 ชุดที่ 21–22; พ.ศ. 2544–2548 

 เขต  ชุดที่ 21 พ.ศ. 2544  ชุดที่ 22 พ.ศ. 2548 1  นายกิตติศักดิ์ หัตถสงเคราะห์ 2  นายไชยา พรหมา (15px / เลือกตั้งใหม่)   นายไชยา พรหมา 3  นายวิชัย สามิตร

 ชุดที่ 23; พ.ศ. 2550 

 เขต  ชุดที่ 23 พ.ศ. 2550 1  นายไชยา พรหมา นายวิชัย สามิตร นายพิษณุ หัตถสงเคราะห์

ชุดที่ 24–26; พ.ศ. 2554–2566

 ชุดที่  การเลือกตั้ง  เขตเลือกตั้งที่ 1  เขตเลือกตั้งที่ 2  เขตเลือกตั้งที่ 3  ชุดที่ 24  พ.ศ. 2554 นายพิษณุ หัตถสงเคราะห์  นายไชยา พรหมา นายวิชัย สามิตร ชุดที่ 25  พ.ศ. 2562 นายสยาม หัตถสงเคราะห์ นายณัฐวุฒิ กองจันทร์ดี (ลาออกจากพรรค / ไม่มีเลือกตั้งซ่อม) ชุดที่ 26  พ.ศ. 2566  นายณพล เชยคำแหง

รูปภาพ
# การเพาะเลี้ยงเนื้อเยื่อพืช
การเพาะเลี้ยงเนื้อเยื่อพืชเป็นกลุ่มของเทคนิคที่ใช้เพาะเลี้ยงเซลล์หรือต้นพืชภายใต้สภาวะปลอดเชื้อบนอาหารสังเคราะห์ที่ทราบองค์ประกอบที่แน่นอน เทคนิคการเพาะเลี้ยงเนื้อเยื่อเป็นที่นิยมใช้อย่างกว้างขวาง โดยอาศัยคุณสมบัติโททิโพเทนซี  totipotencyของเซลล์พืช คือเซลล์ใดเซลล์หนึ่งของพืชมีความสามารถที่จะพัฒนาไปเป็นเนื้อเยื่อ อวัยวะและต้นที่สมบูรณ์ได้

เทคนิคการเพาะเลี้ยงเนื้อเยื่อพืช
การเพาะเลี้ยงเนื้อเยื่อพืชถูกกล่าวถึงครั้งแรกโดย Gottlieb Haberlandt นักพันธุศาสตร์ชาวออสเตรีย ในปี ค.ศ. 1902 เทคนิคดังกล่าวถูกพัฒนามาตลอดช่วงต้นศตวรรษที่ 19 โดยเริ่มจากการเพาะเลี้ยงบางส่วนของพืช เช่น เอมบริโอ และเนื้อเยื่อเจริญบริเวณปลายยอดและปลายราก ขณะที่การเพาะเลี้ยงเนื้อเยื่อพืชอย่างแท้จริงเกิดขึ้นในปี ค.ศ. 1934 โดย Roger J. Gautheret สามารถเพาะต้น Sycamore บนอาหารสังเคราะห์สูตร Knop's solution แข็งที่เติมน้ำตาลและวุ้นที่ได้จากสาหร่าย อย่างไรก็ตามในช่วงแรกของการพัฒนากลับพบปัญหาในการทำให้เนื้อเยื่อพืชมีการพัฒนาเป็นยอด ราก หรือลำต้นตามต้องการ จึงเริ่มนำสารควบคุมการเจริญเติบโตพืชมาใช้โดยตอนแรกมีการใช้น้ำมะพร้าวมาผสมกับอาหารสังเคราะห์ ต่อมาจึงเริ่มปรับใช้สารสังเคราะห์ในการชักนำให้เนื้อเยื่อพืชมีการเจริญและพัฒนาเป็นต้นอย่างสมบูรณ์ หลังจากที่มีการปรับใช้สารควบคุมการเจริญเติบโตพืชมาใช้ ก็มีการปรับปรุงอาหารสังเคราะห์ โดยการศึกษาคุณสมบัติของธาตุอาหารพืชหลายๆชนิด สูตรที่เป็นที่นิยมกันได้แก่ Murashige and Skoog (MSO)

ในการเพาะเลี้ยงเนื้อเยื่อพืชนั้นต้องทำภายใต้สภาพปลอดเชื้อ โดยทำงานในตู้ปลอดเชื้อที่มีการกรองผ่านแผ่นกรองเฮป้า เพื่อป้องกันไม่ให้เกิดการปนเปื้อนจากเชื้อจุลินทรีย์ที่มีอยู่ในอากาศไปเจริญเติบโตบนอาหารเพาะเลี้ยง เนื้อเยื่อจะมีการเจริญเติบโตบนอาหารสังเคราะห์ในภาชนะปิด ภายในห้องที่มีการควบคุมอุณหภูมิและแสง อาหารเพาะเลี้ยงอาจมีการเติมสารควบคุมการเจริญเติบโตพืชและวิตามินบางชนิด

ประโยชน์
การขยายพันธุ์เพิ่มจำนวนพืชอย่างรวดเร็ว เป็นประโยชน์ทางการค้า พืชที่ได้ปลอดจากโรคและแมลง และมีลักษณะเหมือนต้นแม่ทุกประการ
การเก็บรักษาสายพันธุ์เพื่อการอนุรักษ์สายพันธุ์พืชที่ใกล้สูญพันธุ์
การคัดเลือกเพื่อพัฒนาปรับปรุงสายพันธุ์ สามารถทำได้รวดเร็วกว่าพืชที่ปลูกด้วยวิธีปกติ 
การขยายพันธุ์ด้วยการเพาะเมล็ดที่มีอัตราการงอกหรืออัตราการรอดชีวิตต่ำ
การเพาะเลี้ยงคัพภะที่ไม่มีเปลือกหุ้มเมล็ด หรือการกู้ชีวิตคัพภะ
การชักนำให้พืชผลิตสารทุติยภูมิ
การศึกษาลักษณะทางสรีระวิทยา เคมีต่างๆ รวมทั้งการกลายพันธุ์จากการฉายรังสีและการถ่ายยีน
การสร้างสายพันธุ์แท้
# ดับเบิลยูโอเอช จี64
ดาวดับเบิลยูโอเอช จี64 (WOH G64) เป็นดาวฤกษ์ประเภทดาวยักษ์ใหญ่ยิ่งแดง ในเมฆมาเจลลันใหญ่ และเป็นหนึ่งในบรรดาดาวฤกษ์ที่มีขนาดใหญ่ที่สุดในจักรวาลเท่าที่ทราบ และมีขนาดใหญ่ที่สุดเท่าที่เรารู้จักในเมฆมาเจลลันใหญ่
# กมลพร สุขมาก
กมลพร สุขมาก (เกิด 29 กุมภาพันธ์ พ.ศ. 2531)  เป็นหนึ่งในสมาชิกวอลเลย์บอลหญิงทีมชาติไทย ติดทีมชาติครั้งแรกใน พ.ศ. 2553 และเธอได้รับเลือกมาเล่นในตำแหน่งมือเซตแทนนุศรา ต้อมคำ บ่อยครั้ง โดยเฉพาะอย่างยิ่งในรายการวอลเลย์บอลเวิลด์กรังด์ปรีซ์ ที่ทีมชาติไทยเข้าชิงอันดับ 5 กับวอลเลย์บอลหญิงทีมชาติญี่ปุ่น กมลพรยังเป็นหนึ่งในนักวอลเลย์บอลที่โค้ชเกียรติพงษ์ รัชตเกรียงไกร เลือกอยู่ในรายชื่อของทีมในการควอลิฟายสู่แข่งขันกีฬาวอลเลย์บอลในโอลิมปิกฤดูร้อน 2012 ปัจจุบันกำลังศึกษาในระดับปริญญาตรี คณะบริหารธุรกิจ มหาวิทยาลัยรัตนบัณฑิต

 ผลงาน 
 เวิลด์กรังด์ปรีซ์
 พ.ศ. 2554 : อันดับ 6
 พ.ศ. 2553 : อันดับ 10
พ.ศ. 2552 : อันดับ 8

 วอลเลย์บอลหญิงชิงแชมป์เอเชีย
 พ.ศ. 2554 : อันดับ 4
 พ.ศ. 2552 : อันดับ 1

 ซีเกมส์
 พ.ศ. 2554 : อันดับ 1
 พ.ศ. 2552 : อันดับ 1

 รางวัลความสำเร็จ 
 มือเซตยอดเยี่ยมในรายการเยาวชนชิงแชมป์เอเชีย พ.ศ. 2546

 สโมสร 
  เฟดเดอร์บรอย (พ.ศ. 2551–2552)
  ช้าง (พ.ศ. 2553–2554)
  ศรีสะเกษ-นราธิวาส (พ.ศ. 2554–2556)
  สวนสุนันทา (พ.ศ. 2556–2557)
# เมา อายุทธ
เมา อายุทธ นักเขียนรางวัลซีไรต์คนที่สามของกัมพูชา เกิดเมื่อ 8 กรกฎาคม พ.ศ. 2487 ที่จังหวัดกำปงจาม เริ่มสนใจงานเขียนตั้งแต่เรียนวิทยาลัยสีสุวัตถิ์ และหันมาศึกษาการเขียนบทภาพยนตร์ในช่วง พ.ศ. 2506 – 2508 หลังจากนั้น เขาเข้าร่วมงานกับ TVRK และได้เป็นผู้กำกับ หลังจากพนมเปญแตกใน พ.ศ. 2518 เขาถูกกวาดต้อนไปอยู่นอกเมืองหลวง และกลับสู่พนมเปญหลังจากระบอบเขมรแดงล่มสลายใน พ.ศ. 2522 และเข้าทำงานในด้านภาพยนตร์ ได้เป็นผู้อำนวยการสร้างโทรทัศน์แห่งชาติของกัมพูชาใน พ.ศ. 2537
 
นอกจากงานด้านภาพยนตร์ อายุทธยังเขียนนวนิยายเกี่ยวกับสังคมละวิถีชีวิต ได้รับรางวัลวรรณกรรมซีไรต์ของประเทศกัมพูชาเมื่อ พ.ศ. 2544
 อ้างอิง 
 บัญญัติ สาลี. วรรณกรรมเขมรปัจจุบัน. มหาสารคาม. อภิชาตการพิมพ์. 2551
หมวดหมู่:นักเขียนชาวกัมพูชา
หมวดหมู่:นักประพันธ์รางวัลซีไรต์
หมวดหมู่:บุคคลจากจังหวัดกำปงจาม
# ลฺหวี่ เสี่ยวจุน
{{Infobox sportsperson
| headercolor = 
| name = ลฺหวี่ เสี่ยวจุน
| image = Lyu Xiaojun (CHN).png| image_size = 
| caption = 
| birth_name = 
| fullname = 
| nickname = 
| native_name = 
| native_name_lang = 
| nationality = จีน
| residence = 
| birth_date =  
| birth_place = มณฑลหูเป่ย์ ประเทศจีน
| death_date = 
| death_place = 
| height = 1.72 ม. (5 ฟุต 8 นิ้ว) (ค.ศ. 2012) 
| weight = 77 กก. (170 ปอนด์)
| website = 
| country = 
| sport = ยกน้ำหนัก
| event = ชาย 77 กก.
| collegeteam = 
| universityteam = 
| club = 
| team = 
| turnedpro = 
| partner = 
| formerpartner = 
| coach = หวัง เป่าฟู่ (ค.ศ. 2003 –)
| retired = 
| coaching = 
| worlds = 
| regionals = 
| nationals = 
| olympics = 
| paralympics = 
| highestranking = 
| pb = {{ubl| 379 กก. (ค.ศ. 2012, สถิติโลก) }} 
| medaltemplates = 

| show-medals = 
| updated = 4 สิงหาคม ค.ศ. 2012
}}ลฺหวี่ เสี่ยวจุน'''  เป็นนักกีฬายกน้ำหนักชาวจีน ปัจจุบันเขาเป็นเจ้าของสถิติโลกทั้งในท่าสแนตช์ และน้ำหนักรวมของรุ่น 77 กิโลกรัม ด้วยน้ำหนักที่ 175 กิโลกรัม (390 ปอนด์) และ 379 กิโลกรัม (840 ปอนด์) ตามลำดับ吕小军两破世界纪录 男举77公斤中国包揽金银 ，人民网，2012年8月2日。 

เขาได้รับรางวัลเหรียญทองจากการแข่งขันโอลิมปิกฤดูร้อน 2012 ในรุ่น 77 กิโลกรัม ชาย โดยยกน้ำหนักรวมได้ 379 กิโลกรัม